Lumu, Wakibe yali atambulatambula mu nnimiro, mu biseera by’ekyeya kwe kulaba ekirimba ky’ebibala by’emizabbibu ebyengedde obulungi waggulu ddala ku ttabi ly’omuti. Olw’ekyeya ekingi ennyo yayagala yeenogereko avumule ennyonta eyali emuluma. Yaddako emabega katono, n’addukamu katono, n’asinziira abuuke anoge ebibala naye n’alemererwa. Yakiddamu omulundi ogwokubiri, ogwokusatu n’ogwokuna naye nga takwasa kirimba. Yagezaako emirundi egyawera naye nga buteerere! Kye yava abivaako n’agenda nga yenna atolotooma nga bwe yeegumya nti; “N’okukaawa nkakasa bikaawa.”